Nagıscı Hatice Yunusova: “Hansaraydan ilham alam” 

Közlerni gamaştırıcı dülber işlerini yalınız Qimmda degil, coqtan 
Türkiye, Oman, Rusiye, Beyazrusiye, Ukraina ve diger ülkelerde olıp 
keçken çeşit festival, yarışlama, sergilerde numayış etken nağışçı Hatice 
Yunusovanin esas zenaati asılında igtisadiyatçı. İgtisadiyat ve idare 
universitetini bitirgen Hatice Bağçasarayda siğorta kompaniyasında 
çalışmagta. İşten boş vagıtını, köz ve galp nurlarını ise nağışlavğa 
bagislamagta. Qirimtatar milliy nağışını nisbeten yagında ciddiy 
menimsegen Haticeniñ eserleri Amerika, Türkiye, Poloniya, Türkiyedeki 
hususiy kollektsiyalarda bulunmagta. 

Er bir tatar gızı kibi Hatice de anasından örmege, yavluqlarniñ 
kenarlarını oyalamağa, tikmege ta 9 yaşından ögrene. Ailesinen Qirimga 
köçip, Bağçasarayda yerleşken soñ nağışçı Ayşe Osmanova nağış 
kurslarını açganını eşite ve anda yazılmağa istey. 

Amma kurslar endi cogtan baslangan. Kelecek yılda baririm, dep niyet 
ete ve aradan tek on yıl keçken soñ "Arslan" gençler merkezinde usta 
nağışçı Zarema Mustafayeva açgan kurslarga yazıla. 4 ay devamında 
közlüklik, guran gapı, evciyar nağışlamağa ögrene. 

- Ustazım Zarema oca örnekni sezmek, işni tek yahşı keyfnen, eyi 
niyetnen baslamagnı ögretti, - dep hatırlay Hatice. - Aynı bir örnekni er 
bir nağışçı özcesine nağışlar, çünki er bir insannin tek ona has üslübi bar. 

Zarema oca bizge üslüp duyğusını da aşlayabildi. Ocamız bizge 
mıglama, gasnag, bükmenin esaslarını ögretti. Sonundan kene kurslarga 
yazılıp, endi tatar işlemeni de menimsedim. 

Amma mıglamanı ziyade begenem. Çünki "tatar işlemede" 
gaidelerden çekinmek olmaz. Mıglamada ise er angi hayallarınnı 
kerçekleştire bilesiñ. İlk nağış derslerini "Arslan"da alğan Hatice 
Yunusova merkezden ayırılmay. Keçken yılı merkezniñ nağışçıları eski 
milliy ananelerimizden biri - kelin olacag gocasına öz ellerinen azırlağan 
"doguzlıg"nı ğayrıdan tiklediler. 

Bugünde-bugün Hatice Yunusova Qirimda puskul toqugan yekâne 
ustadır. Onin aytganına köre iç bir eski puskulni elinen tutmag, dağıtıp 
bagmag imkânına nail olmağan. Sadece resimlerge bagıp yapmagta. 

Şimdi Hatice endi 4 çeşit püskülni yapıp bagtı. 

- Men özümni çastlı bir insanım, dep sayam. Menim ayatımda 
tagdirimde büyük rol oynağan ustalar peyda olalar. Bular - birinci nağışçı 
ocam Zarema Mustafayeva, menim işlerime gıymet kesken, çeşit festival 
ve sergilerge yollanma bergen, daima gol tutgan belli ressam Mamut 
Çurlu, usta nağışçı Elvira Osmanova. Tatar işleme boyunca ustalığımnı 
Elvira hanimnin yardımınen mükemmelleştirdim, - dey Hatice hanım 
büyük minnetdarlıgle. 

Hatice kerçekten de çastlı insan. O, Oırım hanlığının merkezi 
Bağçasarayda yaşay. Er kün Hansaray yanından keçe, vagıt tapganınen 
saraynı dolana ve halqimiznin en giymetli degerliginden ilham, küç, 
gayret ala. 

Hanlarımız, ulu zatlarımıznın izlerini saglağan Saraynin müiti ona 
yanı mücizeler yaratuvga ilhamlandira. Nağış sırlarını bayağı yüksek 
seviyede menimsegenine bagmadan Hatice Yunusova daima icadiy 
araştıruvda buluna, ep ögrene, eski menbalarni garıştıra. 

